Каунас
Кау̀нас () е град в централна Литва, втори по население в страната и бивша нейна столица. Населението му е около 349 000 души (2010).

Административен център е на Каунаски окръг, както и на районната Каунаска община, без да е част от нея. Самият град е обособен в самостоятелна градска община с площ 157 km².

Наименование 
Името „Каунас“ има литовски произход и вероятно произлиза от лично име. В миналото градът е известен и с традиционната славянизирана форма на това наименование – Ковно (; ; ; ). На немски е използвано и името Kauen.

География 

Градът се намира в историко-етнографската област Аукщайтия. Разположен е при вливането на река Нерис в река Неман.

История 

По археологически данни мястото на съвременния град Каунас е обитавано още от VII-VI хилядолетие пр.н.е., а от II-I хилядолетие пр.н.е. са известни богати находки от керамика и други предмети от местността при вливането на Нерис и Неман, както и от други части на града.

На мястото на днешната стара част на Каунас, при сливането на двете големи реки, съществува селище поне от X век. Според легендата градът е основан през 1030 година, но е споменат за първи път в известни писмени източници чак през 1361 година. През XIII век е построена каменна стена за защита на града от постоянните нападения на Тевтонския орден. Тевтонските рицари успяват да превземат града през 1362 година и разрушават Каунаския замък, защитаван от княз Войдат. Превземането на Каунас се смята за една от най-значимите победи на тевтонците през XIV век в техните войни срещу Литва. Замъкът е възстановен в началото на XV век.

През 1408 г. на града са дадени магдебургски права от Витаутас Велики. Оттогава Каунас започва да се развива като важен град с търговски пътища и речно пристанище. През 1441 г. се присъединява към Ханза. През 16 век в Каунас вече има училище, болница и аптека и е сред най-добре устроените градове във Великото литовско княжество.

17 и 18 век се оказват неблагоприятни за Каунас. През 1665 г. Русия напада няколко пъти града, а през 1701 г. Каунас е окупиран от Швеция. Чума поразява града през 1657 и 1708, а пожари го спохождат през 1731 и 1732 г. След разделянето на Жечпосполита (полско-литовската държава) през 1795 г. градът е окупиран от Русия. Великата армия на Наполеон преминава през р. Неман през 1812 г., а градът е опустошен още 2 пъти през същата година.

По време на разделянето е сред центровете на Ноемврийското въстание (1830 – 1831) и Януарското въстание (1863 – 1864). Русия формира голям гарнизон в града, за да предотврати потенциалните проблеми с местното население.

През 1862 г. е изградена железопътна линия, свързваща Русия с Германия. Каунас се превръща във важен железопътен възел. През 1898 г. е пусната първата електроцентрала. След като руските болшевики завземат столицата Вилнюс през 1919 г., правителството на Република Литва се мести в Каунас. По-късно Полша присъединява Вилнюс, а Каунас става столица на Литва.

Между 2-те световни войни промишлеността в Каунас процъфтява и той става най-големият град в Литва. През 1940 г. се създава Литовска ССР, заедно с Каунас, която влиза в състава на СССР. По времето на Втората световна война градът е подложен на тежки нападения по време на германската окупация (1941 – 1944) и е изградено гето, в което умират повече от 30 000 евреи. По съветско време градът е възстановен и става главен индустриален център в Литва, като една 1/4 от индустрията се държи от Каунас. Първите тролейбуси са пуснати през 1966 г.

Население 
Населението на града възлиза на 348 635 души (2010). Гъстотата е 2221 души/км2.

Численост

Етнически състав 
 литовци – 92,9%
 руснаци – 4,4%
 украинци – 0,5%
 поляци – 0,4%
 други – 1,8%

Управление

Административно деление 
Административно градът е разделен на 12 енории (seniūnijos).

Икономика

Транспорт 
В Каунас има 16 тролейбусни и 34 автобусни линии. Градът е сред най-големите речни пристанища в рамките на балтийските държави. Разположен е в Централна Литва и има добре развит транспорт. Международното летище може да обслужва годишно 300 000 пътници и 10 000 тона товари.

Инфраструктура

Образование 
Каунас често е наричан „студентски град“, тъй като в университетите в града учат над 25 000 студенти.

 „Vytautas Magnus University“
 Каунаски медицински университет
 Каунаски технологичен университет
 Литовски земеделски университет 
 Литовска академия по физическо възпитание
 Литовска ветеринарна академия
 Каунаски факултет по хуманитарни науки към Вилнюския университет
 Каунаски бизнес-колеж
 Каунаски колеж

Култура

Спорт 
В Каунас функционира баскетболният клуб „Жалгирис“.

ФК Кауно Жалгирис е литовски футболен клуб.

ФК Стумбрас е литовски футболен клуб.

Най-големият стадион има капацитет 9000 души и се казва „С. Дариаус ир С. Гирено Спорто Центрас“.

Известни личности 
 Родени в Каунас
 Валдас Адамкус (р. 1926), политик
 Донатас Банионис (1924 – 2014), актьор
 Викинтас Вайткевичус (р. 1974), историк
 Юдита Вайчюнайте (1937 – 2001), поетеса
 Ема Голдман (1869 – 1940), американска общественичка
 Саломея Заксайте (р. 1985), шахматистка
 Клара Заменхоф (1863 – 1924), общественичка
 Еманюел Левинас (1906 – 1995), френски философ
 Шарунас Марчюльонис (р. 1964), баскетболист
 Рута Мейлутите (р. 1997), плувкиня
 Херман Минковски (1864 – 1909), германски математик
 Арвидас Сабонис (р. 1964), баскетболист
 Саулиус Сквернялис (р. 1970), политик
 Мариус Станкевичус (р. 1981), футболист
 Варвара Степанова (1894 – 1958), художничка
 Инга Янкаускайте (р. 1981), актриса

 Починали в Каунас
 Ромас Каланта (1953 – 1972), дисидент

Бележки 

 Цитирани източници

Външни препратки 
 Официален сайт
 Музеи 
 Международното летище 

 
Ханза